‏1 إِزْڒِي ن ؤُڭعّذْ. ن ذَاوُوذْ.
مْڒِي سِيذِي وَارْ كِيذْنغْ إِبدّْ!
إِنِي ث خنِّي أَمُّو، أَ إِسْرَائِيل،
‏2 مْڒِي سِيذِي وَارْ كِيذْنغْ إِبدّْ،
ؤُمِي أَكِيذْنغْ د-كَّارنْ إِوْذَانْ،
‏3 إِڒِي سَارْضنْ أَنغْ أَمْ ندَّارْ،
ؤُمِي يَارْغَا ؤُخيّقْ نْسنْ خَانغْ،
‏4 إِڒِي أَمَانْ فيّْضنْ خَانغْ،
إِڒِي إِشْثْ ن ڒْْحمْڒثْ ثكَّا خْ ڒعْمَارْ نّغْ،
‏5 إِڒِي أَمَانْ إِحَاجنْ كِّينْ خْ ڒعْمَارْ نّغْ.
‏6 أَذْ إِتّْوَابَاركْ سِيذِي،
ونِّي وَارْ د أَنغْ إِتّجِّينْ
ذ ثَاكشَّاضْثْ إِ ثغْمَاسْ نْسنْ.
‏7 ڒعْمَارْ نّغْ يَارْوڒْ
أَمْ وجْضِيضْ زِي ڒْْفخْ ن ؤُنڭْمَارْ.
ڒْْفخْ يَارژْ ؤُ نشِّينْ ننْفكّْ. ▪
‏8 ثْوِيزَا نّغْ ثْبدّْ ذڭْ يِيسمْ ن سِيذِي،
ونِّي إِڭِّينْ إِجنْوَانْ ذ ثمُّورْثْ. ▪